‫סדרה זו כוללת שחזורים דרמטיים המבוססים על עדויות.‬
‫דמויות ואירועים מסוימים שונו או אוחדו.‬
‫זו סדרה בת שלושה חלקים ויש לצפות בתוכנו של כל פרק‬
‫ולהבין אותו בהקשר של הסדרה כולה.‬
‫ערב טוב, ברוכים הבאים לחדשות הבי-בי-סי.‬
‫לאחר ימים של לחץ עז וכעס ציבורי‬
‫על שערוריית הפריצות לטלפון,‬
‫בניוז אוף דה וורלד, העיתון הגדול והנמכר ביותר במדינה,‬
‫הודיעו שמהדורת יום ראשון הקרוב‬
‫תהיה האחרונה שלהם.‬
‫המשטרה חוקרת את ההאשמות לפריצת הטלפונים‬
‫ואמרה שהם עובדים על רשימה‬
‫של 4,000 קורבנות אפשריים.‬
‫אני מזועזע כל כך ממה שקרה,‬
‫קורבנות רצח, קורבנות פעולות טרור שפרצו לטלפונים שלהם,‬
‫זאת פשוט חרפה.‬
‫בוצעו מעצרים‬
‫של עורכים, מנהלים ועיתונאים,‬
‫כולם מעורבים בשערורייה.‬
‫ואז כולם רדפו אותנו,‬
‫למרות שעשינו דברים נהדרים‬
‫וכלאנו הרבה אנשים רעים,‬
‫פשוט הפכנו לנבלים של הסיפור.‬
‫זו פשיטת רגל מוסרית,‬
‫ואתה פשטת רגל מבחינה מוסרית.‬
‫כל הרעיון של חופש העיתונות...‬
‫- אני... - הוא מסך עשן‬
‫למכירת עיתונים מלאי רכילות ושטויות,‬
‫אתם מסתתרים מאחוריו כשהנושא עולה.‬
‫אלו שטויות מוחלטות.‬
‫תודה ולהתראות‬
‫זה היה המאורע בוופינג אתמול בלילה‬
‫כשהעובדים נפרדו לשלום מהעיתון שלהם ומהעבודות שלהם.‬
‫אני זוכרת ששמעתי שניוז אוף דה וורלד נסגר‬
‫והייתי מרוצה כל כך,‬
‫הייתי מרוצה כל כך לראות את הסוף של זה.‬
‫אני ממש דמיינתי...‬
‫את דסק החדשות שלהם,‬
‫את הכיסאות הריקים והשולחנות שפונו,‬
‫ופשוט חשבתי, "נפלא."‬
‫ניוז אוף דה וורלד‬
‫חשבתי שזה יהיה הסוף של מאזר מחמוד,‬
‫אבל זה לא היה.‬
‫משפטו של מאזר מחמוד, העיתונאי שידוע בכינוי "השיח' המזויף",‬
‫נפתח באולד ביילי.‬
‫זה היה כזה לא ייאמן שזה פשוט ייאמן.‬
‫זה לא יכול להיות מזויף.‬
‫במשך 30 שנה הוא התענג על הסתרת זהותו.‬
‫האנונימיות שלו, החשאיות שלו,‬
‫היו המפתח לכל ההצגה שלו.‬
‫מי שהגדיר עצמו כ"מלך העוקץ",‬
‫מגיע לבית המשפט בכל יום תחת מעטה של כיסוי ראש.‬
‫אני חושב שהוא היה אדם אכזר, רמאי,‬
‫וחסר רחמים.‬
‫מאזר מחמוד עמד מאחורי סקופים ענקיים של צהובונים.‬
‫דברים כמו חשיפת מכירת משחקים בקריקט הפקיסטני,‬
‫ותוכנית לחטוף את ויקטוריה בקהאם.‬
‫מאז ניצל את הקריקטורה הזו‬
‫שלפיה כסף לא מהווה בעיה‬
‫ואם התקרבת, יכולת לקבל נתח ממנו.‬
‫אני שונאת לומר את זה,‬
‫הוא טוב מאוד, מאוד, מאוד במה שהוא עושה.‬
‫השיח' המזויף‬
‫עיתון הסאן יצא מחר.‬
‫פברואר 2012‬
‫עיתון הסאן ביום ראשון יצא לאור לראשונה בסוף השבוע הבא.‬
‫בהמשך לסגירת ניוז אוף דה וורלד ביולי האחרון,‬
‫בעקבות שערוריית הפריצות לטלפון.‬
‫רופרט מרדוק לא אהב את הרעיון‬
‫שלא יהיה לו עיתון יום ראשון‬
‫כי הוא עדיין האמין שיש לזה שוק גדול‬
‫וככה הרעיון לעיתון הסאן ביום ראשון נולד...‬
‫פול קוניו ניוז אוף דה וורלד‬
‫עם הרעיון שהוא חייב להיות נקי מניוז אוף דה וורלד.‬
‫הסאן‬
‫המהדורה הראשונה של הסאן של יום ראשון, מה דעתכם?‬
‫למאזר היה המוניטין של עיתונאי שנולד לשרוד.‬
‫הוא מעולם לא הואשם בפריצות לטלפון‬
‫או קושר ישירות לפריצות לטלפון‬
‫אז הוא קיבל משרה בעיתון הסאן ביום ראשון.‬
‫אני חושבת שכשניוז אוף דה וורלד נסגר, היה שינוי אדיר‬
‫באופן שבו אנשים התייחסו לעיתונות...‬
‫אילייה פוקס‬
‫והייתה פחות סובלנות למעשים לא הולמים‬
‫ועיתונאים נאלצו להיות זהירים יותר.‬
‫אני חושבת שמאזר מחמוד לא קלט את זה.‬
‫בעיתון הסאן,‬
‫הוא ניסה לבסס עצמו מחדש כמלך העוקץ.‬
‫הוא רצה להשאיר חותם, "זה אני, חזרתי,‬
‫"תאכלו את הלב."‬
‫כשמאזר הצטרף לעיתון הסאן ביום ראשון, אני חושבת שהופעל עליו...‬
‫לחץ רב להשיג כתבה גדולה מהר‬
‫כי הוא תמיד היה במשימה להוכיח את עצמו.‬
‫ואתה טוב כמו הכתבה האחרונה שלך.‬
‫ובמקרה שלו, כל הכתבות שלו היו גדולות,‬
‫אז היה צורך בכתבה גדולה יותר.‬
‫אני עושה טעויות שאני לומדת מהן‬
‫כי אני צעירה‬
‫כן, אני צעירה‬
‫אני מצטערת שבכלל לא סיימתי‬
‫כי אני צעירה‬
‫כן, אני צעירה‬
‫טוליסה הייתה כוכבת פופ.‬
‫היא הייתה אישיות טלוויזיונית‬
‫ואנשים הכירו אותה‬
‫כי היא הייתה שופטת באקס פקטור.‬
‫טוליסה!‬
‫אוי, לא, טוליסה!‬
‫היא הופיעה על המסכים שלנו בכל מוצאי שבת,‬
‫שעות השיא בטלוויזיה.‬
‫חשבתי שהיא נהדרת,‬
‫וגם הבת שלי אהבה ועדיין אוהבת את אן-דאבז, וגם אני.‬
‫אבל עסקי השעשועים יכולים להיות אכזריים.‬
‫טוליסה אישרה את החדשות הצפויות מאוד,‬
‫שהיא עוזבת את אקס פקטור.‬
‫בוקר, טוליסה.‬
‫לצערה של טוליסה, היא בדיוק עזבה את אקס פקטור,‬
‫מה שבאופן כמעט ודאי הפך אותה לפגיעה‬
‫ולמטרת עוקץ אידאלית.‬
‫מאי 2013‬
‫פנו אליי שני מפיקי סרטים.‬
‫קולה של טוליסה‬
‫הם רצו אותי לתפקיד ראשי ענק‬
‫בהפקה בוליוודית/הוליוודית.‬
‫בסך הכול הציעו לי בין שלושה ל-3.5 מיליון.‬
‫חשבתי לעצמי, "וואו, זו התגשמות חלום."‬
‫מאז היה...‬
‫ניל וואליס עורך ראשי בניוז אוף דה וורלד‬
‫עיתונאי חוקר נהדר.‬
‫המיומנות שלו הייתה...‬
‫לראות מצב,‬
‫להבין כיצד לגשת אליו‬
‫ומהר מאוד‬
‫לקבוע מסלול‬
‫שיאחד את הכול למקשה אחת.‬
‫ימי השיח' המזויף שלו הסתיימו‬
‫כי אנשים ידעו עליו,‬
‫הם קראו עליו.‬
‫לכן היה עליו לאמץ דמות אחרת,‬
‫והוא הפך...‬
‫למפיק בוליוודי מצליח מאוד.‬
‫קומו מטרופוליטן לונדון‬
‫כשראיתי את הצילומים, היה לי ברור מאוד‬
‫שזה היה עוקץ טיפוסי.‬
‫הכול תוכנן בקפידה,‬
‫אפילו עד לרמה שהושיבו אותה‬
‫במיקום המדויק לתצפית של המצלמה הנסתרת שלו.‬
‫בסדר, סיפור המסגרת, בקצרה, זה שאנחנו רוצים בחורה אנגלייה.‬
‫סוג של... מ...‬
‫- מדובר באישה ממעמד גבוה... - לא.‬
‫על מנת להשיג את מבוקשו,‬
‫הוא היה צריך לשקף את רצונות האדם‬
‫שישב מולו.‬
‫הוא היה משכנע באופן מופלא.‬
‫הוא שיכר אותה,‬
‫הוא הציע לה את כל העולם, ו...‬
‫הצילומים מוכיחים שהיא התרגשה מזה.‬
‫אנחנו רוצים סוג של...‬
‫- אני עושה מבטא קוקני. - מישהי מ...‬
‫מרקע חברתי נמוך מאוד.‬
‫- כן. - מושלם.‬
‫לפני הלילה.‬
‫מאזר מחמוד היה תקוע קצת‬
‫כי היא לא עשתה שום דבר לא חוקי, היא לא צרכה סמים,‬
‫אבל מאזר היה עקשן‬
‫והוא ימצא דרך להשיג את הכתבה בכל אמצעי אפשרי.‬
‫דבר לא הדאיג אותו,‬
‫אם לכתבה היה סיפור טוב, הוא היה הולך על זה‬
‫ולא היה יורד מזה‬
‫רק בגלל שזה נראה קשה.‬
‫והוא היה נחוש.‬
‫הוא הניח לזה למשך שבוע או שבועיים, יצר איתה קשר,‬
‫ושאל אותה אם היא מכירה מישהו שיכול לספק לו סמים.‬
‫עכשיו, היא רצתה להרשים אותו, היא רצתה את העבודה.‬
‫טוליסה אמרה שהיא יצרה קשר עם מישהו‬
‫ואמרה לו להעמיד פנים שהוא יוכל להשיג למאז סמים‬
‫כדי שתיראה כמישהי עם חוכמת רחוב.‬
‫אבל האדם הזה באמת סיפק למאז קוקאין.‬
‫וזה היה מספיק בשביל הכתבה.‬
‫כתבה בלעדית עסקת הקוקאין המבישה של טוליסה‬
‫החיים שלי נהרסו,‬
‫הם נגמרו.‬
‫אני רק רוצה את החיים שלי בחזרה.‬
‫הם הרסו אותי.‬
‫זה לעולם לא היה קורה אלמלא הם יצרו את המצב.‬
‫הם גרמו לזה לקרות.‬
‫זה לעולם לא היה קורה אלמלא הם גרמו לזה לקרות.‬
‫הם גרמו לזה לקרות.‬
‫דצמבר 2013‬
‫הזמרת ושופטת אקס פקטור לשעבר,‬
‫טוליסה קונטוסטבלוס,‬
‫התייצבה בבית המשפט בשל אישומי עבירות סמים.‬
‫טוליסה נאלצה לפלס את דרכה דרך המוני צלמים,‬
‫צוותי חדשות וכתבים, בדרכה לאולם המשפט מספר אחת.‬
‫היא מואשמת במעורבות‬
‫באספקת סמים קשים לכתב סמוי.‬
‫טוליסה!‬
‫אני אמסור הצהרה קצרה בשם טוליסה.‬
‫טוליסה הואשמה בעבירה פלילית חמורה‬
‫שעליה היא השיבה היום שאינה אשמה.‬
‫כפי שדווח באופן נרחב,‬
‫כל התיק הזה נוצר‬
‫על ידי מאזר מחמוד, המכונה לפעמים "השיח' המזויף".‬
‫טוליסה היא האחרונה בשורה ארוכה של אנשים‬
‫ששימשו כחומר לעיתונאים חמדנים.‬
‫- טוליסה. - טוליסה, אני אוהב אותך!‬
‫אני זוכר שקראתי את הכתבה על טוליסה,‬
‫וחשבתי שזה בדיוק מה שעשינו.‬
‫סטיב גרייסון צלם של ניוז אוף דה וורלד‬
‫אין שום הבדל. זה בדיוק מה שמחמוד עשה‬
‫לאמה מורגן.‬
‫זו אותה כתבה.‬
‫נתפסה על חם!‬
‫הכותרת הייתה,‬
‫"נערת עמוד שלוש חרפת הסמים."‬
‫כשראיתי את הכתבה על טוליסה,‬
‫ידעתי בדיוק מה קרה.‬
‫הסתכלתי על שם הכתב, וכמובן,‬
‫וזה היה מאזר מחמוד, עושה את תרגיליו הישנים.‬
‫מאת מאזר מחמוד‬
‫רציתי לצעוק ולומר, "לא, הוא עשה את זה גם לי,‬
‫"לפני שנים רבות מאוד."‬
‫הפרטים היו שונים מעט,‬
‫אבל דרך הפעולה שלו‬
‫הייתה זהה לחלוטין.‬
‫הדבר ששמתי לב אליו בעוקצים של מאזר‬
‫זה שלמרות שהקורבנות שלו יכולים להיות שונים מאוד, הוא עדיין...‬
‫נועזת‬
‫השתמש באותה תוכנית.‬
‫הוא עדיין מכר להם את החלום,‬
‫הוא נתן להם את מה שהם רצו.‬
‫הוא נופף בפיתיון הגדול ביותר,‬
‫בידיעה שהם יבלעו אותו,‬
‫וככה הוא הפיל אותם.‬
‫אני התפתיתי...‬
‫לשטויות של השיח' המזויף‬
‫כי הציעו לי הזדמנות של פעם בחיים.‬
‫טסנו ללנזרוטה.‬
‫אלו היו צילומים חשובים מאוד ללוח שנה.‬
‫הוא אמר שישלמו לי‬
‫הרבה יותר כסף מכל עבודה אחרת ששילמו לי עליה בעבר.‬
‫אבל הוא שאל אותי אם אוכל להשיג לו קצת קוקאין.‬
‫רימו אותי.‬
‫עודדו אותי כל כך שבאמת חשבתי‬
‫שאם הייתי מסרבת, הייתי עלולה לאבד את העבודה.‬
‫הוא שאל אותי אם אוכל להשיג לו קצת קוקאין‬
‫מבחור בשם בילי.‬
‫בילי קונה את הקוקאין ואנחנו משלמים לו.‬
‫כי מאזר מחמוד שילם לו‬
‫מחשבון ההוצאות.‬
‫"אולי נכניס את זה לכתבה? איזו בדיחה.‬
‫"זה בסדר.‬
‫"קנינו את הקוקאין עבורה.‬
‫"זה רעיון טוב."‬
‫קנינו את הקוקאין, נתנו לה אותו.‬
‫בילי מקבל תשלום, כולם מקבלים תשלום, והורסים לה את החיים.‬
‫דוגמנית העירום והפתעת הקוקאין‬
‫הוא עצר את הקריירה שלי‬
‫בדיוק לפני הפריצה הגדולה.‬
‫מעולם לא התאוששתי מזה.‬
‫דוגמנית ביום, סוחרת סמים בלילה‬
‫ופשוט בכיתי ובכיתי ובכיתי,‬
‫ופחדתי כל כך ממה שאימא שלי ואבא שלי יחשבו.‬
‫אני... אני זוכרת...‬
‫סליחה.‬
‫אני זוכרת שהתקשרתי ודיברתי עם אבא שלי,‬
‫והוא פשוט אמר,‬
‫"את צריכה עזרה?‬
‫"יש לך בעיית סמים?‬
‫"כי נטפל בך, ניקח אותך לגמילה."‬
‫והוא ממש דאג לי‬
‫ואמרתי לא.‬
‫"את יכולה לומר לי את האמת",‬
‫ואני זוכרת שחשבתי שאפילו אבא שלי מאמין לזה.‬
‫ואחרי זה הכול פשוט...‬
‫הכול הידרדר.‬
‫בלעדי! מאת מאזר מחמוד‬
‫בסופו של דבר פוטרתי‬
‫בגלל כתבה אחרת, והיחסים שלי עם מאז התערערו,‬
‫אבל ריחמתי על אמה.‬
‫באמת הרגשתי רע.‬
‫זה בסדר להרגיש רע, אבל עשיתי את זה,‬
‫אבל באמת הרגשתי רע.‬
‫אם אבא שלי תוהה אם זה נכון או לא,‬
‫איך אוכל להשמיע את דבריי בקול רם יותר‬
‫מאשר הקול של ניוז אוף דה וורלד?‬
‫אני לא יכולה לצעוק חזק כמו שישה מיליון אנשים‬
‫שיקראו עליי.‬
‫הוא היה זורק אותי לכלא אילו היה יכול.‬
‫למזלי, זה היה בספרד, אז זה היה מחוץ לתחום השיפוט שלנו.‬
‫אילו זה היה קורה בלונדון, אולי גם אני הייתי נשפטת.‬
‫בית משפט בלונדון אמר לזמרת טוליסה קונטוסטבלוס‬
‫שהיא תועמד למשפט ביולי בגין אישומי אספקת סמים.‬
‫שמעתי על המעצר של טוליסה קונטוסטבלוס...‬
‫ג'רמי דין עורך הדין של טוליסה‬
‫ועקבתי אחרי הסיפור הזה.‬
‫הייתי מעריץ של אן-דאבז,‬
‫והילדים שלי היו צעירים בזמנו,‬
‫כולנו צפינו באקס פקטור בלהיטות בכל מוצאי שבת.‬
‫ואז, הביטו וראו,‬
‫הפקידה שלי קיבלה שיחה מהאמרגן של טוליסה.‬
‫אז הכול קצת היה מפחיד עבורי.‬
‫הייתי לחוץ מאוד לקראת הפגישה איתה.‬
‫הפלילו אותך והפילו אותך בפח.‬
‫"פח יקוש" אינה הגנה בפני אישום פלילי.‬
‫אבל שופט‬
‫רשאי להפסיק את ההליכים‬
‫אם הוא או היא חושבים...‬
‫שזה היה פשע שנוצר על ידי מחמוד.‬
‫ומן הסתם, נסיק מהעובדות של המקרה שלך‬
‫וכל העניין של הפיתיון‬
‫של 3.5 מיליון,‬
‫הפיתיון של תפקיד ראשי בסרט,‬
‫ששידלו אותך.‬
‫לא משנה מה גודל הפיתיון...‬
‫מאזר מחמוד מדבר בשנת 2011‬
‫אי אפשר להפיל מישהו בפח ולגרום לו לבצע פשעים.‬
‫עם זאת, הציבור הרחב חושב‬
‫שבגלל שהציעו להם פיתיון ענק,‬
‫זה מה שגרם לביצוע הפשע.‬
‫רציתי לקחת את התיק הזה,‬
‫כמו שכל איש מקצוע היה רוצה.‬
‫סיכויי ההצלחה היו גבוהים,‬
‫אבל זה גם היה מדאיג מאוד‬
‫כי נראה שהוא בלתי ניתן לעצירה.‬
‫חקרנו את המקרים הישנים של מחמוד שקדמו למקרה של טוליסה‬
‫ותמונת המצב שיצרתי‬
‫היא שמדובר בעיתונאי‬
‫שנוהלי העבודה שלו לא אמינים.‬
‫הנאשמים פותו על ידי תמריץ.‬
‫ומחמוד וחבורתו‬
‫בעצם יוצרים ומחוללים את הפשע‬
‫שלאחר מכן הם יגידו שהיה אינטרס ציבורי‬
‫להעמיד לדין עליו.‬
‫עניין הציבור, מבחינתי, הוא עוולה מוסרית...‬
‫מאזר מחמוד מדבר בשנת 2011‬
‫מן הסתם מעשים פליליים, צביעות, הונאת הציבור.‬
‫כל 500 החקירות שביצעתי, כל ה-500,‬
‫עמדו בקריטריונים, לדעתי, ושירתו את האינטרס הציבורי.‬
‫כשמאז השיג‬
‫את הסקופים העצומים האלה,‬
‫אז העיתונים היו נחטפים מהמדפים.‬
‫מאז סיפק את הסחורה כל הזמן.‬
‫העריכו אותו מאוד.‬
‫אבל הוא היה צריך שמישהו ישגיח עליו‬
‫כדי למנוע ממנו מלאבד משליטה כי הוא היה ממוקד כל כך,‬
‫שהוא פיתח מעין "ראיית מנהרה".‬
‫וכל מה שהיה חשוב לו‬
‫היה לזכות בסקופ הגדול הבא.‬
‫יוני 2014‬
‫קדם-משפט‬
‫- טוליסה. - טוליסה.‬
‫במקרה של טוליסה, היה לנו קדם-משפט‬
‫שבו טענו שאסור לאפשר את המשך התביעה.‬
‫טענו שההתנהגות של מחמוד הייתה חסרת מצפון,‬
‫שהראיות נאספו סביב שקרים,‬
‫הונאה ורמאות.‬
‫ההצדקה שלהם לעוקץ‬
‫הייתה הטענה שהיה להם מידע‬
‫שלפיו טוליסה קונטוסטבלוס הייתה סוחרת סמים.‬
‫רצינו לראות את המידע,‬
‫ו/או שיגידו לנו מי סיפק את המידע הזה.‬
‫ולא קיבלנו כלום.‬
‫הרבה מהתיק של טוליסה היה עטוף בזכויות עיתונאיות לכאורה.‬
‫בית משפט סאת'ק‬
‫זה בהחלט היה מקרה של דוד וגוליית.‬
‫והיו פעמים שנראה שזה הכריע אותנו, כן.‬
‫באחד הלילות במהלך המשפט, ישנתי בכיסא שבלשכה שלי.‬
‫עבדתי עד 04:00 או 05:00 וישנתי שעה.‬
‫יצאתי וקניתי חולצה חדשה והלכתי לבית המשפט.‬
‫אבל היה ברור...‬
‫ידענו שמצפה לנו מאבק קשה בדיון על הטיעונים המשפטיים.‬
‫הוא השקיע יותר מאמץ,‬
‫ואני יודע את זה ממקור ראשון.‬
‫הוא השקיע יותר מאמץ‬
‫בהכנה לדיון בבית המשפט‬
‫מאשר בכתבה המקורית.‬
‫כי ההרשעה בעצם...‬
‫נתנה תוקף לעבודת העיתונות שלו.‬
‫מחמוד וקבוצתו‬
‫לא שיתפו פעולה בכלל.‬
‫כן, ניסינו נואשות לגבות הצהרה של עד חשוב מאוד,‬
‫הנהג של מחמוד, אלן סמית.‬
‫והם עמדו בדרכנו.‬
‫רק אחרי הפגישה העיקרית‬
‫בין טוליסה ומחמוד,‬
‫הציעו לטוליסה הסעה הביתה עם נהג,‬
‫כשאלן סמית הוא הנהג.‬
‫והיא דיברה על בני משפחה שסמים השפיעו עליהם‬
‫והיא הסבירה שזו הסיבה שהיא מתנגדת לסמים כל כך.‬
‫אלן סמית שמע בבירור את מה שהיא אמרה.‬
‫ואז אנחנו, לאחר שהתלוננו על כך מרות,‬
‫הם נכנעו, מן הסתם, וגבו ממנו הצהרה,‬
‫שבה...‬
‫סמית אמר שטוליסה דיברה נגד סמים במכונית,‬
‫כשחזרה ממלון מטרופוליטן.‬
‫אז ברור שזה היה רגע מדהים.‬
‫בית המשפט סאת'ק‬
‫עכשיו יש לנו הצהרה‬
‫שתומכת בטיעון שלה.‬
‫אז חשבתי שזה משהו יקר ערך.‬
‫אבל בתוך 24 שעות,‬
‫אלן סמית שינה את החלק הזה בהצהרה שלו.‬
‫נאמר לשופט שאלן סמית עשה טעות.‬
‫מובן שהתלוננו על זה ביתר תקיפות,‬
‫אבל עמדת השופט הייתה, "טוב...‬
‫"זה מה שהעד אמר.‬
‫"אלו דברים שחבר המושבעים יצטרך לשקול בבוא הזמן."‬
‫וככה זה נשאר.‬
‫אני זוכר שאמרתי לעצמי,‬
‫"איך אצליח לשנות את זה?‬
‫"אני לא יודע איך אוכל לשנות את זה."‬
‫יולי 2014‬
‫אני מפחדת על עצמי.‬
‫כל החוויה של ההגעה אל המשפט‬
‫כללה חרדה אדירה,‬
‫היום הראשון למשפט‬
‫מתח, לחץ, טראומה.‬
‫אין שום ספק בכך.‬
‫זה היה תיק שהיה קשה מאוד לזכות בו.‬
‫הטיעונים העיקריים של התביעה היו פשוטים מאוד.‬
‫היא נחשפה כסוחרת סמים.‬
‫היא דיברה במונחים ברורים מאוד‬
‫על נכונותה לספק סמים‬
‫ועל כך שהיא ארגנה עסקת סמים שיצאה לפועל.‬
‫ושמאזר מחמוד היה עיתונאי חוקר מנוסה מאוד‬
‫שחשף את העניין,‬
‫ושהחשיפה הייתה לטובת הציבור.‬
‫טוליסה בהחלט עמדה בפני עונש מאסר‬
‫בין 18 חודשים לשלוש שנים.‬
‫וכשהמשפט התחיל, המצב לא נראה טוב.‬
‫נכנסנו לחדר בבית המשפט של סאת'ק,‬
‫וזו הייתה הפעם הראשונה שראיתי אותה נשברת.‬
‫חדר ראיונות עורכי דין‬
‫היא בכתה, היא הייתה במצוקה גדולה מאוד,‬
‫ובעצם אמרה, "השופט נגדנו,‬
‫"אנחנו נפסיד, אני אלך לכלא.‬
‫"זה חסר טעם, זה בזבוז זמן."‬
‫עומדת מולי מישהי שכל חייה על סף קריסה.‬
‫ואני זוכר שחשבתי, "אני מסכים איתך.‬
‫"אני באמת חושב שאנחנו נפסיד."‬
‫לא אמרתי את זה, אבל היה לי קשה להעמיד פנים שהכול בסדר.‬
‫כששמעתי על טוליסה,‬
‫הכאב שידעתי‬
‫שהיא תחווה...‬
‫ג'ודי קיד דוגמנית ומגישה‬
‫התסכול, הבגידה, כל הדברים האלה‬
‫בהחלט צפו שוב,‬
‫כי יש עוד אדם‬
‫שהוא קורבן של האיש הזה.‬
‫הדוגמנית ג'ודי היא סוחרת סמים‬
‫כשראיתי את הכתבה בפעם הראשונה,‬
‫זה היה כמו...‬
‫בלעדי! עמודים 8 ו-9‬
‫מעין פאניקה מוחלטת...‬
‫וחשבתי, איך הייתי טיפשה כל כך ונפלתי למלכודת הזאת?‬
‫מובן שהיה הרגע שעשיתי את שיחת הטלפון הזאת,‬
‫אבל אני יודעת מה הם עשו,‬
‫ואני יודעת איך הם הובילו אותי לשיחות האלה.‬
‫אני יודעת איך הם תמרנו את הדברים.‬
‫אני יודעת כמה רחוק הם הלכו.‬
‫ב-2007, הייתי דוגמנית מצליחה.‬
‫והייתי בת 26, 27.‬
‫ואחי, ג'ק, היה שחקן פולו מקצועי.‬
‫ואני זוכרת שהוא אמר, "פנה אליי‬
‫"שיח' עשיר מאוד שגר בדובאי."‬
‫הם ניהלו פגישות עם ג'ק לאורך חודשים רבים.‬
‫ואז ג'ק אמר, "תראי, הוא רוצה לקיים אירוע,‬
‫"והוא רוצה לקיים אירוע פולו ואופנה,‬
‫"והוא ישמח מאוד אם תצטרפי ותהיי יועצת בחלק של האופנה,‬
‫"אולי תערכי תצוגת אופנה,‬
‫"תביאי כמה מהחברות שלך ומעצבים."‬
‫והוא אמר, "בבקשה תעשי את זה." ואמרתי, "בסדר."‬
‫אז נסעתי ללונדון,‬
‫הורידו אותי בפארק ליין, מחוץ לבניין דירות.‬
‫קיבל את פנינו יד ימינו של השיח'.‬
‫הוא יהיה זה שיארגן את הכול.‬
‫ואז השיח' נכנס.‬
‫והוא נראה מלכותי מאוד.‬
‫ואז הם אמרו, "טוב, נאכל משהו."‬
‫אז במהלך הארוחה‬
‫הוא מדבר על ה...‬
‫שהם ישקיעו מיליונים באירוע הזה,‬
‫ובואו נדבר על תאריכים, וכך...‬
‫זה חיובי מאוד, כיפי מאוד,‬
‫"אלוהים, זה יהיה נהדר."‬
‫וכוס יין נוספת נמזגת, ואנחנו מתחילים לפטפט,‬
‫והשיחה הופכת רגועה הרבה יותר.‬
‫יד ימינו‬
‫מתחיל לומר, "השיח' אוהב לחגוג.‬
‫"אתם יודעים משהו על סמים?"‬
‫חשבתי שזה קצת מוזר, אבל אתה לא שואל יותר מדי שאלות,‬
‫בייחוד אם אתה ממדינה אחרת,‬
‫יש להם דרכים שונות, נימוסים שונים.‬
‫כל הרגעים הקטנים האלה שאתה חושב לעצמך, "זה מוזר קצת."‬
‫אתה חושב שלא הבנת משהו בתקשורת.‬
‫ואז הם התחילו לשאול על השגת סמים עבורם.‬
‫ואז חשבתי, "אלוהים,‬
‫"הבחור הזה עומד לשנות את החיים של ג'ק, בוודאות,‬
‫"אבל ליצור עסק חדש ונחמד,‬
‫"כולנו נרוויח קצת כסף."‬
‫הרגשנו לחץ אדיר.‬
‫ניסינו לחשוב‬
‫אם אנחנו מכירים מישהו שמכיר מישהו.‬
‫אז התקשרתי.‬
‫זה כל מה שעשיתי.‬
‫אבל זו הייתה הטעות הגדולה ביותר בחיי.‬
‫הדבר הכי עצוב הוא שזה הרס את המשפחה שלנו.‬
‫עדיין אין לי שום מערכת יחסים עם אחי בגלל זה,‬
‫כי עבורי זה היה כואב מדי.‬
‫יש בי כעס.‬
‫אין לי אמון יותר.‬
‫לא בטחתי באיש.‬
‫אז היו לזה השפעות שליליות עצומות.‬
‫ג'ודי קיד פוטרה ממרקס-אנד-ספנסר בעקבות טענות על קוקאין‬
‫קיבלתי שיחות טלפון נוראיות‬
‫מראשי חברות ענק שייצגתי,‬
‫ג'ודי קיד אולי תפוטר מהבי-בי-סי‬
‫שאמרו, "נצטרך לבטל את החוזה."‬
‫אז זה היה רגע כואב מאוד,‬
‫ואת רואה את כל הקריירה שלך נעלמת.‬
‫מצטערת.‬
‫נורא.‬
‫אבל עבדתי קשה כל כך כדי...‬
‫לבנות את מערכות היחסים האלה ואת הקריירות האלה... והקריירה שלי.‬
‫רק בשביל רגע מטופש‬
‫שטיפחו איתי מערכת יחסים‬
‫ותמרנו אותי לעשות זאת.‬
‫נדרשו שנים על גבי שנים על גבי שנים‬
‫על גבי שנים כדי לשקם את הקריירה שלי.‬
‫מבחינה רגשית, כפי שאפשר לראות, עדיין לא השתקמתי.‬
‫אבל כל השנים האלה של דמעות, כאב וכעס ו...‬
‫בגלל האיש הזה.‬
‫אם אתה מתכוון להיות ידוען,‬
‫לציבור יש זכות לצפות ממך לכללי מוסר,‬
‫לאמות מידה והתנהגות מסוימים.‬
‫אנחנו לא הורסים את חייהם, הם הורסים.‬
‫אני שומע את זה כל הזמן. "הרסת את חיי."‬
‫אני אומר, "אני לא הרסתי אותם, אתה הרסת את חייך.‬
‫"עשית את הבחירות שלך."‬
‫הוא השמיץ מאוד ידוענים.‬
‫הוא חשב שרבים מהם לא ראויים להיות במעמדם,‬
‫להיות מפורסמים.‬
‫ככל שמפורסמים יותר, הנפילה קשה יותר,‬
‫זו הייתה האמונה שלו כשהוא עבד על הכתבות האלה.‬
‫בואו נלך על המפורסם הכי גדול שאפשר.‬
‫ואפשר לראות...‬
‫בני מלוכה,‬
‫ידוענים גדולים,‬
‫פוליטיקאים, מבינים?‬
‫כולם מטרות מוצדקות מבחינתו.‬
‫הוא התענג על זה.‬
‫אני עיתונאי, זה מה שעושים.‬
‫מפרסמים כתבות, מוכרים עיתונים.‬
‫מאזר מחמוד מדבר בשנת 2011‬
‫אני לא שוטר, אני לא עובד סוציאלי, אני עיתונאי.‬
‫יולי 2014‬
‫אז...‬
‫חזרתי שוב.‬
‫אני בעצם לא יודעת מה עוד לומר.‬
‫ואני מצלמת את זה כי...‬
‫נמאס לי כל כך מאנשים שלא יודעים מה באמת קורה.‬
‫אני באמת רק רוצה שהכול ייגמר.‬
‫אני לא רוצה להיות האדם הזה יותר,‬
‫אני לא רוצה להיות מפורסמת יותר.‬
‫יום רביעי למשפט‬
‫החקירה הנגדית של מאזר מחמוד‬
‫אם מתמקדים בכניסה של מחמוד לבית המשפט,‬
‫בדרך כלל, עד נכנס בכניסה של הקהל,‬
‫ומחמוד נכנס דרך דלת השופט.‬
‫הוא היה מאחורי מסך‬
‫בטענה שהוא בסיכון‬
‫עקב העבודה שהוא עושה למען האינטרס הציבורי.‬
‫וזאת אומרת שהיה לו מעמד שלא היה לאף עד מעולם.‬
‫וזה רק חיזק את התחושה שהוא היה משהו מיוחד.‬
‫ידעתי שאני יוצא לקרב‬
‫עם מישהו שהוא חסר רגישות,‬
‫חסר פחד,‬
‫ללא מעצורים,‬
‫שמסוגל למעשה לומר כל דבר‬
‫עליה או עליי בכל שלב.‬
‫ההתנהגות שלו כלפיי הייתה‬
‫שחצנית, לוחמנית ומזלזלת,‬
‫הוא אמר, "האוזניים שלך גדולות, אתה אמור לשמוע אותי."‬
‫הוא זרק פה ושם אמירות על טוליסה,‬
‫ואמר משהו כמו, "תראה,‬
‫"אתה שואל אותי על זה, אם אמרתי את זה או את זה?‬
‫"למה זה חשוב? היא סוחרת קוקאין, זה מה שאמור להדאיג אותך."‬
‫זה היה הסגנון שלו כשהעיד.‬
‫אבל מה שמאזר מחמוד לא ידע‬
‫זה שנתקלנו במשהו מטלטל,‬
‫ורק חיכינו לעמת אותו איתו.‬
‫נדהמתי,‬
‫ביום שלפני החקירה הנגדית,‬
‫הנהג של מחמוד, אלן סמית, יצר איתנו קשר,‬
‫והוא אמר, "אני רוצה לדבר איתך."‬
‫הוא אמר לנו שמחמוד אמר לו לשנות את ההצהרה שלו‬
‫ושהיו דוא"לים.‬
‫ידעתי שזכינו בפרס הגדול.‬
‫החלטתי לשמור את כל נושא ההצהרה של אלן סמית‬
‫לסוף.‬
‫ואז שאלתי את מחמוד‬
‫אם הוא דיבר עם אלן סמית על ההצהרה שלו,‬
‫ועל כך מחמוד הגיב ואמר משהו בסגנון,‬
‫"ייתכן, מה זה עניינך?"‬
‫שזה דבר בלתי הולם להפליא‬
‫ותשובה מזלזלת של עד.‬
‫שאלתי את מחמוד את אותה השאלה‬
‫בדיון על הטיעונים המשפטיים ומחמוד אמר שלא.‬
‫השופט...‬
‫התערב באופן מיידי,‬
‫ובעצם אמר למחמוד, "שיקרת בדיון על הטיעונים המשפטיים,‬
‫"אמרת לי שלא דיברת איתו,‬
‫"עכשיו אתה אומר שאולי כן דיברת. תגיד את האמת!"‬
‫מרגע זה ואילך, מחמוד היה גמור.‬
‫באותן שניות ספורות, הוא הפסיד.‬
‫השופט פנה לתובע ואמר,‬
‫"אני מבטל את המשפט."‬
‫מחמוד התפרק.‬
‫האדם הגס, הכוחני,‬
‫המזלזל, המתעמת,‬
‫הכול-יכול‬
‫פשוט הצטמצם לשבר כלי.‬
‫יכולת לראות שהוא אמר לעצמו,‬
‫"זה נגמר."‬
‫וטוליסה הייתה מאושרת עד הגג.‬
‫היא באמת חשבה שזה אבוד ו...‬
‫היא לא האמינה.‬
‫טוליסה!‬
‫"כל התיק הזה היה מלכוד מחריד‬
‫"ומגעיל של מאזר מחמוד.‬
‫"הצלחנו עכשיו לחשוף את העבריין האמיתי‬
‫"וחשוב מכול, את השקרן האמיתי.‬
‫"כאדם שהרס את חיי בשנה האחרונה,‬
‫"אני מאמינה בכל מאודי שאסור לאפשר להפללה כזו‬
‫"לקרות לאף אחד."‬
‫אני זוכרת שהייתי בבית, הדלקתי את החדשות,‬
‫ראיתי את טוליסה יוצאת מבית המשפט.‬
‫אני זוכרת שראיתי עד כמה היא הייתה מרוצה מכך שהאמת יצאה לאור.‬
‫טוליסה יצאה מבית המשפט כשהשם שלה נקי.‬
‫העדיפות שלה עכשיו היא לשקם את הקריירה החבוטה שלה.‬
‫הייתי גאה מאוד במה שהיא עשתה,‬
‫היא בעצם דיברה בשם כולנו.‬
‫שמחתי כל כך בשבילה,‬
‫אבל חלק קטן ממני חשב...‬
‫"הלוואי שזה היה קורה לי."‬
‫אלוהים אדירים.‬
‫זה היה יום טוב.‬
‫אני מאושרת כל כך.‬
‫אלוהים אדירים.‬
‫אני לא מאמינה שזה נגמר. אני לא מאמינה שזה נגמר.‬
‫זה היה מרגש מאוד מפני ש...‬
‫כפי שקורה לעיתים קרובות בתביעות משפטיות,‬
‫אתה נמצא עם אנשים שאתה לא מכיר ואתה...‬
‫לפתע, אתם חולקים את החוויה הזו,‬
‫שפעם לא הייתה קשורה לחיים שלך,‬
‫ועכשיו היא‬
‫כל הבסיס של החיים שלך,‬
‫אז זה היה מרגש מאוד. שמחתי מאוד בשבילה.‬
‫אבל גם הוקל לי מאוד‬
‫שלא הפסדנו במשפט.‬
‫בעיתון הסאן ביום ראשון אמרו שהם מאוכזבים מהתוצאה הזו,‬
‫אבל שהם סבורים שהחקירה המקורית‬
‫התנהלה במסגרת החוק‬
‫והקוד האתי של התעשייה.‬
‫השופט פסק שישנם נימוקים מבוססים‬
‫לכך שהכתב הסמוי מעיתון הסאן ביום ראשון‬
‫שיקר והשפיע על ראיות.‬
‫העיתון השעה את האיש‬
‫המכונה "השיח' המזויף".‬
‫זמן קצר אחר כך הוגש נגדו כתב אישום,‬
‫וזה היה מדהים.‬
‫חשבתי שהגיע הזמן...‬
‫שיתמודד עם ההשלכות של המעשים שלו.‬
‫אוקטובר 2016‬
‫משפטו של מאזר מחמוד, העיתונאי שמכונה "השיח' המזויף",‬
‫נפתח באולד ביילי.‬
‫הוא ונהגו לשעבר, אלן סמית,‬
‫מואשמים בשיבוש מהלכי משפט‬
‫ביחס למשפט של הזמרת טוליסה קונטוסטבלוס.‬
‫בית המשפט הפלילי‬
‫הייתי עצוב מאוד‬
‫שמאז מצא עצמו...‬
‫ניל וואליס‬
‫במצב שבו נמצא ובסופו של דבר עמד למשפט.‬
‫האם התקבלה תגובה כלשהי ממאזר מחמוד, דני?‬
‫יש לנו הצהרה ממנו שנמסרה דרך עורכי הדין שלו,‬
‫ובה הוא אומר שהוא מאוכזב קשות‬
‫מהחלטת שירות התביעה של הכתר,‬
‫והוא מכחיש את העבירה ויערער עליה נמרצות בבית המשפט.‬
‫הלכתי לאולד ביילי כדי לצפות.‬
‫אני זוכרת אותו מגיע לבית המשפט.‬
‫שני בחורים גדולים מצדדיו.‬
‫עם המעיל הכחול שלו,‬
‫והברדס מכסה את הראש שלו.‬
‫תיהנה, חבר.‬
‫אנשים צעקו עליו, והובילו אותו פנימה ו...‬
‫חשבתי, "כן, נהדר",‬
‫כי היה ברור שלא מצא חן בעיניו.‬
‫חשבתי שעכשיו הוא מכיר את ההרגשה‬
‫כי טוליסה עברה את אותו הדבר כשהיא נגררה לבית המשפט.‬
‫כשראיתי את מאזר נכנס לבית המשפט, פשוט הרגשתי‬
‫שזה איש שכל התדמית שלו‬
‫התמוטטה סביבו.‬
‫הגלגל הסתובב.‬
‫כשראיתי את מאזר בבית המשפט באולד ביילי,‬
‫הוא נראה מובס מעט.‬
‫הכתפיים שלו היו כפופות מעט, הוא הוריד את הראש.‬
‫אבל עדיין הייתה לי הרגשה שעומד שם‬
‫אדם קר וחסר רגש.‬
‫מחמוד לא הודה באשמה.‬
‫הוא ניסה לחמוק מאחריות.‬
‫אז הוא לא הביע חרטה.‬
‫אבל מה שלדעתי היה בולט מאוד‬
‫זה שהוא כלל לא פתח את פיו.‬
‫אחרי שהתרוצץ,‬
‫חיפש להפליל אנשים...‬
‫כשזה הגיע לכך שהוא נאלץ להסביר את המעשים הפליליים שלו,‬
‫לא היה לו מה לומר. כלומר, זו...‬
‫זו חתיכת סיטואציה, לא?‬
‫לא ייאמן.‬
‫ידיעה שרק הגיעה. יש לנו פסק דין‬
‫במשפט של מי שמכונה "השיח' המזויף",‬
‫מאזר מחמוד, שהואשם בשיבוש ראיות...‬
‫שידור חי‬
‫במשפט הסמים שקרס של כוכבת הפופ טוליסה קונטוסטבלוס.‬
‫נעבור לריצ'רד ליסטר באולד ביילי.‬
‫מה פסק הדין, ריצ'רד?‬
‫פסק הדין, ג'ואנה, הוא שהשניים,‬
‫מאזר מחמוד, המכונה "השיח' המזויף",‬
‫ונהגו לשעבר, אלן סמית, נמצאו אשמים‬
‫בקשירת קשר לשיבוש מהלכי משפט.‬
‫כן. תפסנו את המנוול.‬
‫- מה היית רוצה לומר? - למה שיבשת את הראיות?‬
‫אתה רוצה להתנצל בפני טוליסה?‬
‫- אתה מצטער? - מה תגובתך על זה?‬
‫כשהגיע פסק הדין שלפיו הוא אשם,‬
‫הרגשתי תחושת הקלה אמיתית.‬
‫האם שיקרת כדי לקבל כותרת ראשית בעיתון?‬
‫מה יש לך להגיד על זה? מה התגובה שלך?‬
‫לא באמת הבנתי, עד לאותה נקודה,‬
‫עד כמה זה יהיה משמעותי עבורי.‬
‫שייקבע שהוא אשם,‬
‫הרגשתי כמעט כאילו אני זוכיתי.‬
‫השיח' המזויף נשלח לכלא‬
‫מאזר מחמוד, הידוע בכינוי "השיח' המזויף",‬
‫מתחיל לרצות 15 חודשי מאסר הלילה.‬
‫הדרך שבה אנשים יצאו נגדו, מבחינתי, הייתה הדבר הקשה ביותר.‬
‫זי בת הזוג לשעבר של מחמוד‬
‫מחמוד פוטר עכשיו על ידי המעסיק שלו, ניוז יו-קיי,‬
‫שבבעלותו של רופרט מרדוק.‬
‫כל מי שבנה אותו והפך אותו למי שהיה,‬
‫נתן לו ליפול.‬
‫מבחינתו, איבוד המעמד,‬
‫המוניטין,‬
‫היה בוודאי קשה מאוד.‬
‫ברגע אחד,‬
‫זה נעלם.‬
‫הוא לא היה רוצה‬
‫שזה מה שיזכרו ממנו יותר מכול...‬
‫שהוא נשלח לכלא.‬
‫זה הדבר הנוראי ביותר מבחינתו.‬
‫פול סאמרי‬
‫כי זה מוחק‬
‫את "עיתונאי השנה", "סקופ השנה",‬
‫זה מוחק את כל הפרסים האלו.‬
‫וחבל,‬
‫כי היו דברים טובים שהוא עשה.‬
‫המון עיתונות מהשורה הראשונה נשכחה‬
‫בגלל מה שקרה בסוף הקריירה שלו.‬
‫תהיתי אם היו מפקחים עליו‬
‫טוב יותר לאורך הקריירה שלו,‬
‫אם זה היה קורה.‬
‫אולי הכזיבו את מאז במידה מסוימת.‬
‫מאזר מחמוד, בעיניי,‬
‫במהלך 30 שנות הקריירה שלו,‬
‫התחזה לבחור טוב,‬
‫כשלמעשה הוא היה פשוט...‬
‫אדם מרושע שהרס חיים, החריב קריירות.‬
‫פשוט לא היה לו אכפת.‬
‫הוא היה עושה כל מה שצריך לעשות‬
‫כדי להשיג כתבה, וזו לא עיתונות.‬
‫הוא היה יוצא לעבוד על כתבה,‬
‫כשהוא מייעד אותה לעמוד הראשי.‬
‫המטרה מקדשת את האמצעים.‬
‫וזה צריך להיות המוטו שלו.‬
‫גם אם זה אומר להרוס,‬
‫או לנסות ולהרוס חיים של מישהו, כמו טוליסה.‬
‫אין לו שום תחושת אשמה, אין מצפון,‬
‫אין מוסר.‬
‫שבעה חודשים לאחר מכן‬
‫כשהוא שוחרר מהכלא,‬
‫הוא נעלם.‬
‫ישנו עניין עצום‬
‫לגלות איפה הוא ומה הוא עושה,‬
‫ולחשוף אותו.‬
‫אבל אף אחד לא יודע איפה הוא.‬
‫הוא נבון.‬
‫הוא נבון. הוא ישרוד.‬
‫הייתה שמועה שהוא עובד כעיתונאי עצמאי תחת שם אחר.‬
‫עובד בעיתון אחר.‬
‫אבל אף אחד לא באמת יודע.‬
‫שוב, עטוף בחשאיות.‬
‫וזה, כנראה,‬
‫המקום שבו הוא מרגיש הכי נוח.‬
‫האם אתה אוהב את הגלימות של השיח' המזויף?‬
‫- ספר לנו עליהן. - מאוד.‬
‫נהניתי איתן מאוד.‬
‫וכל הסממנים של השיח',‬
‫זו הופעה מלוטשת מאוד.‬
‫מתחמקים מזיהוי.‬
‫אתה אומר "מתחמקים".‬
‫אתה מרגיש לפעמים‬
‫מעט לא נוח על כך‬
‫שזו הדרך בה אתה פועל?‬
‫בכלל לא. אני גאה במה שאני עושה.‬
‫לכן אני עושה זאת.‬
‫- מאזר מחמוד, תודה רבה. - העונג כולו שלי.‬
‫פנינו למאזר מחמוד בבקשת תגובה, אך לא קיבלנו מענה.‬
‫פנינו לניוז יו-קיי בבקשת תגובה, אך לא קיבלנו מענה.‬
‫תרגום כתוביות: צחי טולדו‬
‫בקרת כתוביות רינת זוהר-מנחם‬